cyanic-selkie/wikianc huggingface dataset:
FAMAE SAF
SAF er et rekyloperert våpen som skyter med lukket sluttstykke. Den har omstiller mellom halv og helautomatisk ild, samt 3-skudds byger. Den er en forkortet versjon av den sveitsiske SIG SG 540 automatriflen, som ble produsert på lisens i Chile på 1980-tallet, men med et enkelt masseretardert sluttstykke istedenfor roterende sluttstykke. Den har gjennomsiktige 20 og 30 patroners våpenmagasiner som har spor slik at flere magasiner kan festes sammen.
Josef Ferstl
Han debuterte i verdenscupen i alpint 23. februar 2007 da han ble nummer 53 i utfor i Garmisch-Partenkirchen. Han tok sin første pallplass og sin første seier i verdenscupen da han vant super-G i Gherdëina 15. desember 2017.
Verkfortegnelse
Verkfortegnelser er registre over verkene til hovedsakelig komponister, forfatter eller malere.
Josef Ferstl
Han representerte Tyskland under vinter-OL 2018 i Pyeongchang, hvor han ble nummer 25 i utfor.
Under Vinter-OL 2022 i Beijing, ble han nummer 23 i utfor.
Verkfortegnelse
For bildende kunst kalles verkfortegnelsene gjerne verkkatalog, catalogue raisonné eller Œuvre-katalog.
Roy Nikolaisen
Roy Nikolaisen (født 2. januar 1964) er en norsk jazzmusiker (trompet), kjent fra flere innspillinger og besetninger.
Han ga selv ut Roy's choice (Gemini Records, 2004), med musikerne Olga Konkova piano, Knut Riisnæs saksofon, Tom Steinar Lund gitar, Olaf Kamfjord bass, Øyvind Gravdal saksofon, og David Trübenbach trommer. Den senere tid har han også spilt i Sharp 9, i Frode Nymo kvintett, med Jan Erik Vold/Egil Kapstad (Storytellers, 1998), i Tine Asmundsen's gruppe Lonely Woman som spilte med David Murray under Kongsberg Jazzfestival 2010, samt på utgivelser med Øyvind Gravdal. På Dølajazz 2006 var han i Paul Weeden oktett, og nå nylig var han i kvintetten «Changes» med Tom Olstad, Nils Jansen, Rune Klakegg og Kåre Garnes.
Han ble headhuntet av den italienske komponisten og gitaristen Rino Arbore i 2008 etter Rino hørte Roy på MySpace. Han har siden den gang vært med i Rino Arbore Quartet. De har gitt ut Sweet Wind og Suggestions from Space (No Flight Records, 2009 og 2012).
Odontochroma
Odontochroma er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, skinnende metallisk fargede trebukker. Antennene er tynne og noe lengre enn kroppen. Pronotum er sekskantet, dekkvingene jevnbrede. Beina er av varierende lengde, moderat til ganske lange.
Levevis
Larvene utvikler seg i ved av løvtrær.
Utbredelse
Artene er kjent fra Vietnam, Kambodsja og Sulawesi.
Mistral
Mistral er et vindfenomen i Golfe du Lion (Løvebukta) i Middelhavet om vinteren og våren. Den skaper en kald og kraftig nordvestlig vind langs kysten fra Marseille til Toulon i Sør-Frankrike, og på øya Sardinia.
Den er et eksempel på en katabatisk vind, som kommer av at luften blir avkjølt over fjell på grunn av et høytrykk eller varmeutstråling. Luften over Massif Central, det sentrale platået i Frankrike, og Alpene kjøles ned, og blir tyngre enn den omkringliggende luften. Dette fører til at luft strømmer ned Rhônedalen og ut mot kysten.
Marseille merker denne vinden omtrent halvparten av dagene i løpet av et år. Vinden kan også påvirke været i Nord-Afrika, på Sicilia, på Malta og i store områder av det vestlige Middelhavet, særlig når det har vært et lavtrykk over Genovabukten.
Navnet mistral blir også brukt om en nord til nordvestlig vind i Adriaterhavet, som også har sitt opphav i Alpene, men som også kan komme fra Dinarafjellet i Kroatia.
Ninjas In Pyjamas
Ninjas In Pyjamas (NIP) er en svensk e-sportgruppe som spiller Counter-Strike: Global Offensive.
Bakgrunn
Ninjas In Pyjamas ble grunnlagt i juni 2000. De startet med Counter-Strike 1.6 i 2007, og senere byttet de over til Counter-Strike: Global Offensive, i 2012. Tommy Ingemarsson og Tootzi var grunnleggerne av NIP. Det svenske e-sport laget gjorde det bra i flere turneringer. Den første store turneringen de var på var ESL COLOGNE 2014.
Karriere
NIP har vært med i noen av de største CS:GO turneringene i verden og har vunnet noen av disse. I DreamHack Open Summer 2015 kom de på 3.-plass med e-sport laget Titan, og de kom på 4 plass i DreamHack Open Cluj-Napoca 2015.
Andre spill
NiP spiller også andre spill som Overwatch og Dota 2.
Mikhail Aljosjin
Mikhail Petrovitsj Aljosjin (russisk: Михаил Петрович Алёшин), født 22. mai 1987 i Moskva, er en russisk racerfører. I 2010 vant han Formel Renault 3,5 liter-mesterskapet. Han har også konkurrert i blant annet GP2 og Formel 2, hvor han i 2009 kom på tredjeplass sammenlagt.
Horatio Hornblower
Horatio Hornblower er en fiktiv offiser i det britiske Royal Navy som er hovedpersonen i en serie romaner av forfatteren C. S. Forester. Hornblower ble senere beskrevet i en rekke filmer og TV-programmer.
Den opprinnelige fortellingen om Horatio Hornblower begynte i 1937 med romanen The Happy Return (i USA het den Beat to Quarters) og omhandlet en kaptein i den britiske marinen på et hemmelig oppdrag til Mellom-Amerika, men senere historier skulle fylle ut de tidligere årene og beskrev en kadett som ofte var sjøsyk. Under Napoleonskrigene ble Hornblower forfremmet på grunn av hans dyktighet og dristighet, til tross for hans fattigdom og mangel på innflytelsesrike venner, som det var vanlig at høyere britiske offiserer hadde på denne tiden.
Hornblower skal ha blitt adlet med Knight Grand Cross of Order of the Bath, og han fikk tittelen baron. Hornblower er tonedøv, og han mente at musikk er uforståelig og irriterende. I et tilfelle var han ikke i stand til å gjenkjenne den britiske nasjonalsangen. Som løytnant tjente Hornblower under den fiktive kaptein Sawyer, som lider av paranoid schizofreni, på en tur til Karibia. Hornblower blir forfremmet flere ganger og han får etter hvert grad som admiral.
Chrome Nettmarked
Chrome Nettmarked (Chrome Web Store (CWS) på engelsk) er Googles nettbutikk for nettleseren deres Chrome. CWS tilbyr tusenvis av utvidelser og webapplikasjoner.
Historie
Noen utvidelsesutviklere har solgt utvidelsene sine til tredjeparter som deretter la til adware i dem. I 2014, fjernet Google to slike utvidelser fra CWS etter at mange brukere klaget på uønskede «popup»-annonser. Det følgende året, erkjente Google at om lag fem prosent av besøkene til deres nettsteder hadde blitt endret av utvidelser med adware.
Malware
Malware er fortsatt et problem på CWS. I januar 2018, fant sikkerhetsforskere fire skadelige utvidelser med mer enn 500 000 totale nedlastinger.
Chrome pleide å tillate utvidelser på CWS til også å være installerbare fra utviklerens hjemmeside på grunn av bekvemmelighet, men dette ble en malware-vektor, så det ble fjernet i 2018.
Nissum Bredning
Nissum Bredning er den vestligste delen av Limfjorden i Danmark. Den ligger mellom Thyborøn Kanal i vest, hvor fjorden har forbindelse med Nordsjøen, og Oddesund i øst. Den har et areal på rundt 200 km² og har en dybde på opp til 6 meter. Fra øst til vest er det cirka 24 kilometer, og fra Gjeller Odde i sør er det cirka 10 kilometer mot nord til Røjensø Odde, og herfra fortsetter Krik Vig videre nordover.
I vest, ved Thyborøn og Harboøre Tange, ligger noen 50 km² store, men bare 1-2 meter dype sandbanker, kalt Fjordgrund og Gåseholm, som er dannet av sandvandring fra Thyborøn Kanal. En skipsled, kalt Sælhundeholm Løb, går mot sør fra kanalen og ned langs tangen til Rønland, hvor den dreier mot øst og inn i bredningen.
Sør for Harboøre Tange ligger byen Harboøre, hvor kysten svinger mod øst-sørøst. Ved Hygum Nor ligger utløpet fra Ferring Sø, og litt lenger øst ligger Gjeller Odde med lagunen Gjeller Sø. Øst for Gjeller Odde strekker Lem Vig seg inn mot sør til byen Lemvig. Nissum Bredning fortsetter videre mot øst til den opptil 35 meter høye klinten ved Toftum Bjerge, med skråttstilte lag fra tre forskjellige istider. Ved Toftum svinger kysten mot nord opp til Oddesund, hvor Oddesundbroen fører både vei og jernbane over til Thyholm.
Kysten fortsetter mot nordvest til den smale landtangen ved Draget, som knytter Thyholm til resten av Thy og skiller Nissum Bredning fra Skibsted Fjord noen få hundre meter mot øst. Rundt 3 kilometer lengre vest ligger Røjensø Odde, hvor kysten dreier mot nord langs Krik Vig.
Kåfjorden (Nordkapp)
Kåfjorden (nordsamisk: Gávkevuotna) er en fjord i Nordkapp kommune i Finnmark. Fjorden strekker seg 4,5 kilometer sørover til Indre Kåfjord i enden av fjorden. Fjorden ligger på sørsiden av Magerøysundet og kan regnes som en fjordarm av Porsangerfjorden som ligger litt lenger øst.
E69 går langs indre deler av fjorden.
Forsteining
Forsteining eller petrifikasjon er en prosess der organisk materiale blir omdannet til stein gjennom at det originale materiale og fyllingene mellom dem erstattes av mineral. Forsteinet tre er et vanlig resultat av denne prosessen, men alle organismer, fra bakterier til virveldyr kan bli forsteinet. Forsteiningen skjer ved en kombinasjon av to lignende prosesser: permineralisering og erstatning. Disse prosessene skaper kopier av det originale eksemplaret ned til mikroskopisk nivå.
Permineralisering skjer når grunnvannet inneholder oppløste mineraler og fyller porer og tomrom i eksemplaret, særlig bein, skjell og tre. To typer permineralisering er silisifisering og pyritisering.
Silisifisering eller silifisering er en prosess der mineral eller fossil erstattes av silika i form av kvarts, kalsedon eller opal. Eksempel er silifisert eller forsteinet tre og såkalte tigerøye. Pyritisering er en prosess som minner om silisifisering, men i stedet for silika er det jern og svovel som fyller porene i organismen.
Fasciculacmocera
Utbredelse
Arten lever i Den demokratiske republikken Kongo.
Arkitekturåret 1873
Arkitekturåret 1873 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1873.
Clement Kjersgaard
Clement Kjersgaard (født 20. september 1975 i Gentofte) er en dansk TV-vert, skribent og foredragsholder. Han er særlig kjent fra aktualitetsprogrammer og talkshows på Danmarks Radio.
Sarona (koloni)
Sarona er et nabolag i Tel Aviv, Israel som ble etablert som en tysk koloni i Palestina i 1871.
Den tyske kolonien var en av de tidligste moderne landsbyer som ble etablert av europeere i det ottomanske Palestina. Det såkalte Tempelgesellschaft ble grunnlagt av den kristne pietisten Christoph Hoffmann (1815–1885), som også etablerte andre, tilsvarende samfunn i Palestina. Hoffmann og hans tilhengere var overbevist om at Kristi tilbakekomst til jorden var nær, og at Palestina var det beste stedet å forberede seg til dette.
I juli 1941 deporterte britiske myndigheter 188 bosettere fra Sarona; disse personene ble betraktet som hardcore sympatisører med nazismen.
Rundt år 2000 hadde området forfalt og blitt et tilholdssted for rusmiddelavhengige. I 2003 startet en omfattende rehabiliteringsprosess, som omfattet flytting av flere historiske bygninger før de ble restaurert. Området er i dag et populært handledistrikt, og det finnes også flere museer i området.
Harry Lloyd
Harry Charles Salusbury Lloyd er en britisk skuespiller som blant annet er kjent for å spille Viserys Targaryen i første sesong av tv-serien Game of Thrones.
Daniela Krukower
Daniela Krukower (født 6. januar 1975) er en argentinsk judoka.
Hun representerte Argentina under Sommer-OL 2004 i Athen, der hun ble nummer 4.
Jeg har mitt hjerte i Oslo
Jeg har mitt hjerte i Oslo er en samleplate med diverse artister, utgitt av Talent i 1979. Artistene er blant annet Albert Nordengen, Arvid Nilssen, Nora Brockstedt og Inger Jacobsen.
Dido og Aeneas
Dido og Æneas er en opera med musikk av den engelske barokkomponisten Henry Purcell og med libretto av Nahum Tate. Den første kjente oppføring var våren 1689. Den har tre små akter og varer omkring en time.
Landsdelsutvalget for Nord-Norge og Nord-Trøndelag
Landsdelsutvalget for Nord-Norge og Nord-Trøndelag var i perioden 1974–2011 et regionalpolitisk organ for de fire nordligste fylkeskommunene. Landsdelsutvalget hadde 18 medlemmer som var oppnevnt blant de fire fylkestingenes medlemmer og eventuelle fylkesrådsmedlemmer. Lederskapet gikk på omgang mellom fylkene.
Landsdelsutvalget hadde som overordnet formål å synliggjøre områdets verdiskapningspotensial, identifisere, samordne og løse oppgaver av felles interesse i nord. Hensikten var å finne de slagkraftige fellesnevnerne som de fire eierne av Landsdelsutvalget, – Nord-Trøndelag, Nordland, Troms og Finnmark fylkeskommuner – kunne stå sammen om. Utvalget definerte seg som et organ for nytenking og nyskaping, inkludert evnen til å sette sammen kjente elementer på nye måter, med landsdelens beste for øyet. Oppgavene ble søkt løst i samarbeid med regjeringen og Stortinget, Sametinget, næringslivet, høyere utdanning/FoU, kommunene og andre samarbeidspartnere, alt etter sakens karakter. Landsdelsutvalget hadde et fellessekretariat lokalisert i Bodø.
Innsatsområder
I det fireårige LU-programmet for den siste perioden utvalget eksisterte, 2008–2011, hadde LU prioritert sin innsats til tre områder:
Regionalpolitikk, samferdsel og nordområdene
Å utvikle en felles landsdelspolitikk med tanke på utvikling av gode regionalpolitiske virkemidler tilpasset landsdelens utfordringer, å utvide og styrke regionenes arbeidsområde, forsvar og sikkerhetsspørsmål, utdanning og forskning i landsdelen, økt regional innflytelse i samferdselssektoren, nordområdepolitikk herunder olje, gass og miljø.
Næringspolitikk og rammebetingelser
Å utvikle en omforent næringspolitikk, strategiske næringsprosesser og gjennomføre næringsprosjekter med høy landsdelsnytte. LU vil bidra til å styrke grunnlaget for innovasjon og kompetanseutvikling i landsdelen, og arbeide for å sikre næringslivet gode og sikre rammebetingelser. LU vil ha et særlig fokus på marin- og maritim sektor, industri og energi, landbruk og reiseliv.
Internasjonale arbeidsoppgaver og samarbeid
Å ta ansvar for internasjonalt samarbeid hvor deler av eller hele LU- området inngår, slik som:
Innenfor Landsdelsutvalgets tre hovedarbeidsfelt var utvalget en proaktiv arenaskaper, som bidro til å utvikle nettverk og samhandlingsarenaer. Dette skjedde blant annet gjennom arbeidsgrupper, prosjekter, forstudier, påvirkningsarbeid og konferanser. Landsdelsutvalget hadde den nødvendige fleksibilitet på de tre arbeidsfelter og innenfor de saksområder som landsdelspolitikerne til enhver tid finner formålstjenlig. Landsdelsutvalget la vekt på å kommunisere et positivt bilde av en offensiv- og dynamisk landsdel.
Nedleggelse
Landsdelsutvalget for Nord-Norge og Nord-Trøndelag ble nedlagt i 2011.
Menneskeverd
Menneskeverd er et begrep som brukes i etiske og juridiske sammenhenger, og som kan defineres på ulike måter. Det kan forstås som «menneskelivets ukrenkelighet» eller «alle menneskers like verdi». Innen rettsteori er begrepet brukt om ideen om at alle mennesker har bestemte grunnrettigheter. Begrepet menneskeverd har røtter i jødisk og kristen filosofi. Uttrykket menneskeverd (Dignitas humanus) ble brukt for første gang under tidlig renessansehumanisme.
Dirac-ligning
Diracligningen er en relativistisk bølgeligning for kvantemekaniske systemer som ble fremsatt i 1928 av Paul Dirac. Etter Schrödingers bølgeligning för ikkerelativistiske kvantesystem ble det gjort flere forsøk på å finne et relativistisk motsvar. Dette var for eksempel Klein-Gordon-ligningen, fremsatt av Oskar Klein og Walter Gordon. Ligningen er likevel ikke tilfredsstillende, siden den ikke kan omformes til en positivt definert sannsynlighetsdistribusjon (se Schrödinger-ligningen). Dirac laget en teori som beskrev spinn-1/2-partikler og som var positivt definert. Ligningen hadde løsninger som var vanskelige å forstå og så ut som partikler med negativ energi. Dirac tolket dette som antipartikler. Noen år senere, da Carl D Anderson påviste positronen, viste det seg at han hadde rett.
Diracligningen har sitt utspring fra en ligning for en enpartikkelsystems bølgefunksjon. I dag forekommer den i kvantefeltteori som bevegelsesligning, der felt representerer spinn-1/2-fermioner, såkalte Diracfelt.
Formel
Diracligningen har følgende matematiske form:
Sankt Michel landkommune
S:t Michel landkommune (svensk: S:t Michels landskommun; finsk: Mikkelin maalaiskunta) er en tidligere kommune i landskapet Södra Savolax i Finland. Kommunen hadde innbyggere i 1997. S:t Michel landkommune var en finskspråklig kommune.
Den 1. januar 2001 ble S:t Michel landkommune og Anttola slått sammen med byen S:t Michel.
Abebe Bikila
Abebe Bikila ble etiopisk nasjonalhelt etter at han vant maraton under OL 1960 i Roma. Bikila løp hele distansen barbeint, og satte ny verdensrekord med tiden 2 timer, 15 minutter og 16,2 sekunder.
Under OL 1964 i Tokyo var ikke Bikila like godt forberedt. Seks uker før løpet hadde han fjernet blindtarmen, noe som tvang ham til å redusere treningsmengden. Likevel greide Bikila å forsvare den olympiske tittelen, denne gang med sko. Igjen satte han ny verdensrekord (2.12.11,2) Han imponerte publikum på stadion ved å utføre hopp og andre øvelse like etter målgang, mens de fleste av konkurrentene falt sammen like etter at de krysset mållinjen.
Bikila deltok også under OL 1968 i Mexico by, men brøt etter 17 kilometer. Løpet ble vunnet av landsmannen Mamo Wolde.
Han brakk ryggen og ble lam etter et bilvelt med sin Folkevogn i 1969, en gave fra keiseren. I 1971 var han invitert gjest til Ridderrennet og satt i hundeslede. Han døde av hjerneslag i Addis Abeba, 41 år gammel.
Nasjonalstadionet i Addis Abeba har fått navn etter Abebe Bikila. Italienerne bygde broen Ponte Bikila i 2010.
Asti bispedømme
Asti bispedømme er et katolsk bispedømme med sete i Asti i Piemonte i Italia. Det ble opprettet mellom 400 og 451. Den første kjente biskop, i 451, het Pastor. Bare fire av biskopene før 800 er kjent ved navn: Pastor, Majoranus i 465, Benenatus i 680 og St. Evasius i 730.
Bispedømmet er suffragan av metropolitanerkebispedømmet Torino. Det har 128 menigheter (2006). Kardinal Angelo Sodano studerte ved bispedømmets presteseminar, og ble ordinert i katedralen.
Lafjorden (Nordkapp)
Lafjorden (nordsamisk Lávvárvuotna) er en fjord i Nordkapp kommune i Finnmark. Fjorden strekker seg 8,5 kilometer sørvestover til Námmegieddi i enden av fjorden.
Det drives oppdrettsanlegg i fjorden per dags dato.
Fjorden har innløp mellom Hysaksla i vest og Gamneset i øst. Laholmen er en liten grend på østside like innenfor innløpet. Fra botn av fjorden stikker Lafjordneset nordover i fjorden og deler den i to, Vester-Lafjorden og Auster-Lafjorden. Fjorden er 140 meter på det dypeste, like utenfor Iselven. Området er et typisk hytteområde og huser ingen fastboende, dog to skift arbeidere fra oppdrettsanlegget bor på Laholmen en uke på og en uke av. Det finnes ingen veg til eller fra, foruten med båt.
Det er dårlig til ingen dekkning fra verken Telenor eller Netcom sine linjer.
Karen Horney
Karen Horney (født 16. september 1885, død 4. desember 1952) var en tysk psykiater og psykoanalytiker som praktiserte i USA i løpet av sin senere karriere. Teoriene hennes satte spørsmålstegn ved noen tradisjonelle freudianske synspunkter.
Hun utvandret til USA i 1932.
Catherine Arlove
Catherine Arlove (født 5. februar 1971) er en australsk judoka.
Hun representerte Australia under Sommer-OL 2004 i Athen, der hun ble nummer 4.
Zonochroma
Zonochroma er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Levevis
Larvene utvikler seg i ved av løvtrær.
Utbredelse
Arten er kjent fra Sumatra.
Wiley Maple
Wiley Maple (født 25. mai 1990) er en amerikansk alpinist.
Han representerte USA under Vinter-OL 2018 i Pyeongchang, hvor han ble nummer 30 i utfor.
Asbjørn Knutsen
Asbjørn Knutsen (født 1842 i Kviteseid, død 1917 i Notodden) var en kjent pioner i den kristne folkehøyskole og innen lærerutdanning.
Fra 1870 til omkring 1886 var han bosatt på Fevik. Han arbeidet først som lærer ved Birketveit skole (nå videreført gjennom Fevik skole). Han reiste til Skotland for å lære seg engelsk, og opprettet en "ungdomsskole" for sønner av redere og kapteiner, slik at de lærte seg engelsk, matematikk, regnskap og annet nyttig for dem som skulle være med i videre drift av båter utenlands. Han opprettet også lærerinde-utdannelse. Senere drev han med rederivirksomhet, noe som etterhvert førte til en konkurs. Han tok mange initiativ i lokalsamfunnet; bl.a. til Feviks første poståpneri., til landhandel og til norges føreste hagebruksskole på Lillenes. Han utgav en serie plansjer til historieundervisningen i skolen med hjelp av mange norske kunstnere. Han reiste til Stockholm og fikk snakke med Kong Oskar om skolestøtte i Norge og finansiering av disse plansjene med illustrasjoner for natur- og bibel-undervisning.
I 1885 ble han valgt til ordfører i Fjære i Aust-Agder. Etter en bitter avisstrid om korporlig avstraffelse av elever som skulket skoleundervisningen, reiste han fra Fevik, og vendte ikke tilbake selv om han ble gjenvalgt som ordfører.
«Dei kristne ungdomsskulens og folkehøgskulenes far»
I 1891 holdt han et foredrag under Hedmark Indremisjons kretsmøte som skulle få ringvirkninger både for Knutsen selv, for indremisjonsvirksomheten og for norsk skolevesen. Foredraget bar tittelen «Hvorav kommer det at predikenen i våre kirker bærer så lite frukt?». Temaet og Knutsens betraktninger vekket stor oppmerksomhet rundt i landet, og førte til at skipsreder Svend Foyn i Tønsberg fikk Knutsen til å lede et to måneders kurs for emissærer (omreisende legpredikanter) våren 1893. I den forbindelse hadde Knutsen og Foyn mye kontakt, og da Knutsen begynte å snakke om å opprette en «kristelig» skole for ungdom, sa Foyn seg villig til å bidra økonomisk dersom skolen ble tuftet på partiet Høyres skolepolitiske linje. Knutsen ville imidlertid ikke blande partipolitikk inn i skolen, og takket derfor nei til tilbudet om økonomisk støtte.
I 1893 etablerte Knutsen forløperen til dagens Sagavoll folkehøyskole i Midt-Telemark. Dette var den første kristne ungdomsskolen som ble startet i Norge, og den bygget på den danske presten og reformatoren N.F.S. Grundtvigs tankegods. Skolen het opprinnelig Notodden utvidede praktiske ungdomsskole, og ble innviet 2. oktober 1893. Skolen skiftet navn til Sagavoll da den ble flyttet fra Heddal (Notodden) til Gvarv i 1914.
EM på skøyter
Det internasjonale skøyteforbundet (ISU) arrangerer årlige Europamesterskap på skøyter
Arkitekturåret 1810
Arkitekturåret 1810 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1810.
Jubeljubilaren
Jubeljubilaren er en samleplate med Arve Opsahl, utgitt i 1996.
Rolf Falkenberg Smith
Rolf Falkenberg Smith (født 2. mai 1912, død 20. mars 1991) var en norsk skuespiller.
Han virket ved Det Nye Teater, Folketeatret og deretter i en lang periode ved Riksteatret. Falkenberg Smith medvirket også i filmene Heksenetter (1954) og Slalåm under himmelen (1957).
Lateks
Lateks eller melkesaft er en vandig emulsjon av små polymerpartikler. Den finnes naturlig i mange planter, men ordet lateks brukes også om tilsvarende emulasjoner som er fremstilt industrielt. Lateks må ikke forveksles med sevje, som har en annen sammensetning og funksjon.
Lateks finnes hos omtrent ti prosent av alle blomsterplanter. Den har ingen primær metabolsk funksjon, og en antar at den er utviklet som forsvar mot planteetende insekter.
Den mest kjente lateksen kommer fra ekte gummitre og brukes til å fremstille kautsjuk, som kan vulkaniseres til naturgummi. Opium er lateksen til opiumsvalmuen, og den inneholder morfin, kodein, tebain og andre alkaloider.
Miha Hrobat
Miha Hrobat (født 3. februar 1995) er en slovensk alpinist.
I junior-VM i alpint 2015 tok han gull i super-G.
Han kom på 4. plass i super-G under Junior-VM i alpint 2016.
Han representerte Slovenia under Vinter-OL 2018 i Pyeongchang, hvor han ble nummer 29 i utfor.
Under Vinter-OL 2022 i Beijing, ble han nummer 24 i utfor.
Teodora Komnene, dronning av Jerusalem
Teodora Kalusine Komnene (gresk: Θεοδώρα Κομνηνή; født ca 1145 i Konstantinopel i Det bysantinske rike, død etter 1183) var en dronning av Jerusalem, gift med kong Balduin III av Jerusalem.
Bakgrunn
Hun var datter av den bysantinske prinsen Isaac Komnenos og Eirene Synadene og sønnedatter av keiser Johannes II Komnenos.
Balduin IIIs hustru, dronning av Jerusalem
Ekteskapet med Balduin ble arrangert i 1157 på initiativ fra korsfarerkongedømmet Jerusalem som en allianse mot den syriske sultan Nur ed-Din, atabegen av Aleppo. Teodora beskrives som en skjønnhet og fikk en stor medgift av Bysants og Akko som enkeforlening av Jerusalem ved bryllupet i 1158. Balduin skal ha vært en tro og hengiven ektemann, og ekteskapet beskrives som lykkelig men barnløst. Kong Balduin døde allerede den 10. februar 1163.
Enke
Som syttenårig enke fikk hun i 1163 Akko som len i henhold til løftet.
I 1166 kom hennes slektning prins Andronikos på besøk. Teodora og Andronikos innledet et forhold og rømte til Nur ed-Din i Beirut, der de fikk to barn, Eudoxia, msom giftet seg med Alexis Komnene, sebastokrat og uekte sønn av Manuel I, og Alexis (død 1170).
Andronikos ble bannlyst for incest, og Teodora tapte Akko som len.
Paret bosatte seg senere i Anatolia, der Andronikos ble borgherre i Paflagonia. Teodora og barna ble noen år senere tatt til fange av keiser Manuel I Komnenos, som førte dem til Konstantinopel som lokkebit for Andronikos. Andronikos vendte da også tilbake til Konstantinopel i 1180, underkastet seg Manuel.
I 1183 grep Andronikos makten i Bysants og kronte seg til monark. Det finnes ingen tegn på at Teodora gjenopptok sitt forhold til ham.
Hun overtalte Andronikos å betale løsepenge for hennes nevø Isaac, som senere gikk til opprør og tok kontrollen over Kypros. Hennes datter giftet seg på denne tid med Alexios, sønn til keiser Manuel og hans maitresse Teodora Vatatazina. Det er blitt formodet at Teodora og hennes datters svigermor deltok i en konspirasjon mot Andronikos, men det finnes ingen bevis for dette.
Fra hennes siste tid er intet kjent for ettertiden.
Allgemeines Landrecht für die preußischen Staaten
Allgemeines Landrecht für die preußischen Staaten (den allmenne landretten for de prøyssiske stater, ALR) var et lovverk som ble gitt av kong Fredrik den store av Preussen. Det var det første forsøk på å samle et helt lands rett i ett lovverk.
Lovbokens røtter går tilbake til kong Fredrik I av Preussens ønske om å skape et enhetlig rettssystem. Disse grunnleggende reformene ble imidlertid først satt ut i livet under Fredrik den stores styre, da han ga oppdraget til storkansler Samuel von Cocceji. Coccejis forsøk på å skape et felles lovverk, det såkalte Project eines Corporis Juris Fridericiani (1749/51) ble imidlertid resultatløst.
Først med kabinettsordre av 14. april 1780 fikk storkansler greve Johann Heinrich Casimir von Carmer i oppdrag å utarbeide et felles lovverk. Etter kongens vilje delegerte storkansleren arbeidet til flere fremtredende jurister. De viktigste var Carl Gottlieb Svarez (sivilrett) og Ernst Ferdinand Klein (strafferett).
Den allmenne landretten ble ferdigstilt 1792 som Allgemeines Gesetzbuch für die Preußischen Staaten (AGB). En omarbeidelse fulgte på grunn av begivenhetene under den franske revolusjon, hvor den konservative eliten i Preussen fikk gjennomslag for sine betenkeligheter ved lovbokens liberale tendenser. Mange borgerrettigheter ble da fjernet fra lovboken eller begrenset. Den allmenne landretten trådte først under Fredrik den stores etterfølger, Fredrik Wilhelm III, i kraft, den 1. juni 1794.
Tegnérmuseet
Tegnérmuseet er et museum i Lund i Skåne i Sverige.
Museet ligger i Stora Gråbrödersgatan og er en rest av en gård hvor den svenske kulturpersonlighet Esaias Tegnér bodde med sin familie etter at han i 1812 ble utnevnt til professor ved Lunds universitet og frem til han ble biskop i Växjö i 1826.
I museet, som er Nordens eldste forfattermuseum, har man forsøkt å gjenskape Tegnérs hjem med originalinventar og minner fra hans liv.
Sett Sjøbein med Arve Opsahl!
Sett Sjøbein med Arve Opsahl er et musikkalbum med Arve Opsahl, utgitt i 1965.
Catherine Jacques
Catherine Jacques (født 28. september 1979) er en belgisk judoka.
Hun representerte Belgia i Sommer-OL 2004 i Athen, der hun ble nummer 4.
Sim Jae-bok
Sim Jae-bok (født 27. november 1987) er en sørkoreansk håndballspiller. Han spilte på Sør-Koreas herrelandslag i håndball i Håndball-VM 2011.
Pavel Srníček
Pavel Srníček (født 10. mars 1968 i Ostrava, død 29. desember 2015 samme sted) var en tsjekkisk fotballspiller som spilte for Premier League-laget Newcastle United. Han var målvakt.
Srníček ble hentet til Newcastle United i 1991, fra Baník Ostrava, og etablerte seg som førstemålvakt to år senere. Shaka Hislop gav ham senere konkurranse om plassen, men en skade hos Hislop førte til at Srníček beholdt plassen sin.
I 1997 hentet Newcastle Shay Given, og Srníček spilte bare én kamp for klubben den sesongen. Srníček returnerte til sin tidligere klubb, før han kom tilbake til Premier League. Sheffield Wednesday sikret seg hans tjenester. Han hadde noe suksess med laget, men ble løst fra klubben i 2000.
Etter det har han vært innom Brescia, Portsmouth, West Ham og Beira-Mar.
Han er den eneste målvakten noensinne som har oppnådd 10/10 på børsen til The Sun, selv om han var på det tapende laget mot Liverpool i 1996/97-sesongen.
Srníček gjorde comeback i Newcastle, grunnet en skade på Shay Given. I utgangspunktet skulle avtalen strekke seg til slutten av desember 2006, men den 23. desember (samme dag som han fikk sin første kamp i Newcastle siden tilbakekomsten) ble kontrakten forlenget slik at den går ut etter 2006/07-sesongen.
Srníčeks kontrakt ble ikke fornyet etter at sesongen var ferdigspilt, og han måtte følgelig forlate klubben.
Gyldig fravær
Ungdommene Sherpa, Anjo, Albert, Bruno og Ida går i samme klasse på ungdomsskolen. Tidsrekkefølgen i handlingen går både forlengs og baklengs, og i tida før bokas dramatiske vendepunkt skildres ungdommene både alene og sammen, og i samspill med hver sine sidekarakterer. Trådene møtes en formiddag under Oslo, når en eksplosjon sperrer de fem inne i en T-banevogn. Liv og død møtes i en drakamp om virkeligheten, mens leseren kommer stadig tettere på ungdommene.
Rayo Vallecano
Rayo Vallecano er et spansk fotballag fra bydelen Vallecas i Madrid som spiller i Primera División sesongen 2021-22.
Spillerstall
''Oppdatert 24. mars 2023.''
Tomas Haugland Solli
Tomas Haugland Solli (født 19. mars 1984) er en norsk manusforfatter og regissør utdannet ved Den norske filmskolen, kjent for sitt arbeid på kult-serien Lilyhammer og den politiske thrilleren Okkupert.
Han debuterte i 2009 med kortfilmen Nødutgang, som ble vist under Kortfilmfestivalen i Grimstad. I 2017 lagde han en serie kampanjefilmer for Fremtiden i våre hender, med blant andre Tuva Novotny og Thomas Hayes i hovedroller. Han har tidligere jobbet som fotoredigerer i TV 2.
Pygoscelis
Pingvinenens felles progenitor levde trolig for omkring 41–39 millioner år siden. Slekten Pygoscelis skilte seg ut som basal linje for omkring 38 millioner år siden.
Storbritannia i Eurovision Song Contest
Storbritannia debuterte i Eurovision Song Contest i 1957, sto over året etter og har deltatt hvert eneste år siden 1959. Med det er Storbritannia det landet med den lengste sammenhengende deltakelsen i konkurransen. Storbritannia er en av de fem store – en gruppe på fem land som er automatisk kvalifisert til finalen på grunn sine store økonomiske bidrag til konkurransen.
Gjennom 1960- og 1970-årene trådte Storbritannia frem som den klart mest suksessrike nasjonen i Eurovision Song Contest. I perioden 1967–1977 havnet Storbritannia på topp fire samtlige år, inkludert tre seire og fem andreplasser. Landet har produsert en rekke store slagere og hiter som «Puppet on a String», «Congratulations», «Beg, Steal or Borrow», «Save Your Kisses for Me», «Making Your Mind Up», «Ooh Aah... Just a Little Bit» og «Love Shine a Light». Store stjerner som Cliff Richard, Lulu, Mary Hopkin, Olivia Newton-John, The Shadows, Katrina and the Waves, Engelbert Humperdinck, Bonnie Tyler og Blue er blant dem som har stilt opp i konkurransen for britene. Frem til år 2000 hadde Storbritannia innkassert fem seiere, hele 15 andreplasser og to tredjeplasser.
Etter årtusenskiftet har landet gjort det langt svakere i Eurovision Song Contest, blant annet med fem sisteplasser, hvor to av dem var uten poeng. Bunnpunktet ble nådd i 2021, da det britiske bidraget ikke fikk poeng fra hverken juryene eller tv-seerne. I 2022 snudde Storbritannia sisteplassene til en andreplass – den 16. gjennom tidene – med Sam Ryder og «Space Man». Dette var landets beste plassering på 24 år.
Storbritannia har arrangert Eurovision Song Contest ni ganger, mer enn noe annet land. I 2023 arrangerte landet konkurransen for niende gang, etter at Den europeiske kringkastingsunion besluttet at konkurransen ikke kunne finne sted i Ukraina på grunn av krigen. Dette var femte gang BBC steppet inn som reserve-vert fordi de egentlige vertslandene av ulike årsaker var forhindret fra å arrangere den internasjonale finalen.
Historikk
Det er BBC som har ansvaret for å velge britenes artist og sang til konkurransen, og frem til 2010 arrangerte BBC en nasjonal konkurranse, lik norske Melodi Grand Prix, for å velge ut landets bidrag til Eurovision Song Contest. I årene 2010–15 valgte den britiske kringkasteren bidragene internt, men i 2016 returnerte den nasjonale konkurransen under navnet Eurovision: You Decide.
Deretter sto Storbritannia over konkurransen i 1958, men har deltatt hvert år siden. I 1959 kom landet på en andreplass med «Sing, Little Birdie» og innledet med det en førti år lang gullalder i landets Eurovision-historie. Bare to ganger i disse førti årene havnet Storbritannia utenfor topp ti – en ellevteplass i 1978 og en trettendeplass i 1987. Den beste perioden varte fra 1967 til 1978, da Storbritannia innkasserte hele tre seire og fem andreplasser. De «dårligste» plasseringene var fjerdeplassene i 1971 og 1974.
En evig toer
Hele 16 ganger har Storbritannia kommet på andreplass, og ved to tilfeller – i 1968 og 1988 – var britene også bare ett poeng unna seieren. Ingen andre land er i nærheten av å ha så mange sølvplasseringer som britene.
Storbritannia har vunnet konkurransen fem ganger: 1967, 1969, 1976, 1981 og 1997. Bare Sverige og Irland, med syv seire hver, har vunnet flere ganger. Storbritannia har imidlertid arrangert Eurovision Song Contest ni ganger, mer enn noe annet land. BBC trådte inn som vert i 1960, 1963, 1972 og 1974 etter at de egentlige vertslandene måtte si fra seg oppgaven på grunn av økonomi. I 2023 steppet BBC inn som arrangør for femte gang, etter at Den europeiske kringkastingsunion besluttet at konkurransen ikke kunne finne sted i Ukraina som vant konkurransen i 2022. Årsaken var sikkerhetssituasjonen i Ukraina på grunn av den pågående krigen. Dette var rekordhøye niende gang konkurransen ble arrangert i Storbritannia.
Skiftet etter 2000
Lenge var Storbritannia sammen med Irland og Malta, de eneste landene som fikk synge på engelsk i Eurovision Song Contest. I 1999 ble språkregelen fjernet, og de fleste land har etter hvert gått over til å synge på engelsk. I takt med dette ble Storbritannias resultater stadig svakere; landet ble nummer 16 i 2000 og nummer 15 året etter. I 2003 kom Storbritannia for første gang helt sist i konkurransen, og det uten poeng. Resultatet ble møtt med vantro i Storbritannia, og BBCs legendariske kommentator, Terry Wogan, mente resultatet var en europeisk straff for britenes deltakelse i Irak-krigen. Fire nye sisteplasser fulgte i 2008, 2010, 2019 og 2021 – og siden 2000 har Storbritannia nådd topp ti bare tre ganger. I 2021 fikk Storbritannia ingen poeng fra hverken juryene eller seerne, og de endte helt sist uten poeng. Resultatet fikk den engelske toppolitikeren Nigel Farage til å kreve at landet måtte trekke seg fra konkurransen. Han har tidligere ment at Storbritannia blir diskriminert i konkurransen.
Andre har avvist at de dårlige britiske resultatene skyldes politikk og Brexit. Flere Eurovision-eksperter og fagfolk mener at Storbritannia ikke har tatt konkurransen seriøst, men i stedet sett på Eurovision Song Contest som en vits, sirkus og kitch. Den svenske Eurovision-produsenten Christer Björkman mente britene hadde seg selv å takke, og la skylden på BBC og kommentator Terry Wogans syrlige tone: «Han oppdro en generasjon seere til å tro at dette var et morsomt kitsch-show som ikke hadde noen som helst relevans. Det ødela Eurovision totalt. På grunn av det Terry Wogan gjorde, har ikke Storbritannia gjort sitt beste», sa Björkman i 2016. Kommentaren ble møtt med protester i Storbritannia, blant andre av Graham Norton, som overtok kommentatorjobben etter Wogan i 2009.
Snuoperasjonen etter 2021
Etter den forsmedelige sisteplassen i 2021, tok flere britiske musikere og kommentatorer til orde for at landet nå måtte ta konkurransen mer seriøst. BBC gjorde endringer i sin utvelgelse og hanket i 2022 inn den britiske TikTok-kjendisen Sam Ryder til å representere landet. Som en del av den strategien la Ryder ut på en omfattende promoteringsturné, og han laget en rekke kampanjer på sosiale medier for å skape blest rundt det britiske bidraget «Space Man». Innsatsen ga resultater, og det britiske bidraget føk rett til en andreplass på veddemålslistene. I Eurovision Song Contest 2022 vant også «Space Man» juryavstemningen og endte til slutt på en andreplass i finalen – det beste britiske resultatet på 24 år. Det gode resultatet skapte stor glede i Storbritannia, hvor Sam Ryder nærmest ble erklært som en folkehelt. Ryder ble senere spurt om å opptre under dronning Elizabeths platinajubileum i juni 2022. Uken etter finalen klatret sangen til en andreplass på den britiske singellisten, den beste listenoteringen for et Eurovision-bidrag siden Gina G toppet listen 27 år tidligere med «Ooh Aah… Just a Little Bit».
Fast finalist
I 2000 innførte Den europeiske kringkastingsunion en ordning som sikret de fire største økonomiske bidragsyterne direkte plass i finalen. De fire landene var Storbritannia, Tyskland, Frankrike og Spania, og gruppen ble kalt de fire store. I 2011 kom Italia tilbake i konkurransen, og gruppen ble utvidet til de fem store. Storbritannia har dermed aldri deltatt i en semifinale i Eurovision Song Contest.
Låtskrivere og listeplasseringer
Under er en oversikt over de britiske bidragenes låtskrivere og dirigenter. Kolonnen ESC viser bidragets plassering i Eurovision Song Contest, mens kolonnen UK viser låtens høyeste plassering på den britiske singellisten.
Dirigenter for Storbritannia
Frem til og med 1998 ble bidragene fremført med orkester, og hvert land hadde sin egen dirigent som dirigerte orkesteret. Utover i 1990-årene tok ferdiginnspilt musikk i større grad over, og i 1999 ble orkesteret avskaffet. De nåværende reglene krever at all musikk og instrumenter på scenen skal være forhåndsinnspilt. Under er en oversikt over dirigentene for Storbritannia i årene 1957–1998.
Stemmehistorikk
Oversikt over poeng til og fra Storbritannia i finaler siden debuten i 1957. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.
Lasa
Lasa er i etruskisk mytologi guddom over graver og gravlunder, men er kanskje riktigere å oppfatte som klasse av guddommer, flertall lasas, hovedsakelig kvinnelige, men stundom også mannlige, fra hvor den romerske skytsguden Larer (flertall lares) kom fra. Hvor den sistnevnte var en eller flere voktere av de døde var den etruskiske originalen en del av kjærlighetsgudinnen Turans krets.
Lasa er ofte fulgt av tilnavn av bestemt guddommer, Lasa Sitmica, Lasa Achununa, Lasa Racuneta, Lasa Thimrae, Lasa Vecuvia. Med tanke på etruskernes begravelsesritualer ville det ha vært forventet at Lasa hadde større betydning enn hva vitnemålene i form av arkeologiske spor har gitt hentydninger om, men det synes som jordgudinnen Vanth i denne funksjon ble i foretrukket i de kunstneriske avbildningene.
Lorenzo Maitani
Lorenzo Maitani (født ca. 1275 i Siena, død 1330 i Orvieto) var en italiensk arkitekt.
Maitani var byggmestere ved den i 1290 (av Arnolfo di Cambio) påbegynte domkirkebyggingen i Orvieto. Han anla og utførte (eyter 1310) fasaden, som er den italienske gotikkens mest praktfulle og edle verk, utstyrt med en omåtelig rikdom av form og farge. Alle bygningsdeler er fra grunnen til korsblomstene fylte med mosaikkmønster, slik at denne fasade kan betraktes som det største og rikeste polykrome (mangefargede) monument som finnes i verden.
AFS
AFS kan blant annet vise til:
Helt Ramm
Helt Ramm er et norsk TV-program med den norske komikeren Nicolay Ramm som programleder. Programmet blir sendt i forbindelse med sportsarrangementer.
I løpet av programmet gir Ramm oss fakta om sport og intervjuer flere idrettsutøvere, samtidig som han parodierer utøverne og viser opptak av tidligere sprell han står bak. Programmet ble sendt i forbindelse med Ski-VM 2015 («Gi litt Falun»), VM i skiskyting i Oslo i 2016 («Pling i Kollen»), Sommer-OL i Rio i 2016(«Helt Ramm i Rio»), Ski-VM i Lahtis i 2017 («Lahtikrampe»), Vinter-OL i Pyeongchang i 2018 («Vinter-LOL») og Ski-VM i Seefeld i 2019 («Alpestreker»).
Thor Hals
Thor Reidar Hals (født 8. august 1967) var ordfører i Askim for Høyre.
Hals ble etter kommunevalget 2011 valgt gjennom et samarbeid med KrF, FrP og Senterpartiet. Han ble gjenvalgt som ordfører etter kommunevalget i 2015. Thor Hals ble Askim kommune sin siste ordfører. I Hals sin Ordførerperiode var det mye fokus på byutvikling, og gjøre sentrum mer attraktivt. Det ble bygget ny stor ungdomsskole og han var med på å sikre et nytt regionalt Helsehus i bygget som tidligere huset Askim sykehus. Det ble vedtatt mange store områdereguleringer, som har gitt grobunn for relativ sterk vekst i byen Askim.
Fra og med kommune- og fylkestingsvalget i 2019 var det valg på den nye storkommunen Indre Østfold kommune. Kommunen består av tidl. Askim, Trøgstad, Eidsberg, Hobøl og Spydeberg kommuner.
Thor Hals var leder i Fellesnemnda, som hadde ansvaret å forberede sammenslåingen av Askim, Eidsberg, Spydeberg, Hobøl og Trøgstad kommuner. Fellesnemnda fungerte fra sommeren 2017 til konstitueringen av det nye kommunestyret i Indre Østfold kommune i oktober 2019.
Thor Hals stilte ikke til valg som ordfører i 2019 til den nye storkommunen Indre Østfold kommune.
STS-122
Oppskytningen skulle etter planen finne sted 6. desember 2007 fra rampe 39A ved John F. Kennedy Space Center, men ble utsatt til 9. desember 2007 etter at det ble avdekket problemer med to sensorer noen timer før oppskytningen. Samme problem oppstod under det andre forsøket, og oppskytningen ble avbrutt. Romfergen ble omsider skutt opp 7. februar 2008 klokken 20:45 norsk tid, og dokket med Den internasjonale romstasjonen 9. februar klokken 18:17. Etter nærmere tretten døgn i rommet, landet romfargen på rullebane 15 ved Kennedy Space Center den 20. februar 2008.
Med ned fra ISS
Tall i parentes angir antall romferder den enkelte har vært med på, inkludert denne romferden.
Høydepunkter
STS-122 hadde med det europeiske laboratoriet Columbus og andre mindre deler til ISS. I tillegg ble Daniel M. Tani hentet ned og den franske astronauten Léopold Eyharts ble igjen på ISS som mannskap på Ekspedisjon 16.
Forberedelser
Den eksterne tanken (ET-125) ankom John F. Kennedy Space Center 14. september 2007, hvor den rutinemessig ble inspisert for eventuelle skader under transporten fra Michoud Assembly Facility i Louisiana. Faststoffrakettene ble montert på tanken den 18. oktober, og Atlantis ble transportert til monteringshallen den 3. november 2007.
Utsettelse av oppskytningen
Oppskytningen av romfergen skulle etter den opprinnelige planen finne sted 6. desember 2007, men ble utsatt med tre dager etter at det ble avdekket problemer med to av fire sentrale sensorer i den eksterne drivstofftanken. Samme problem oppstod under det andre forsøket, og oppskytningen ble dermed avbrutt. Årsaken til problemet ble funnet 18. desember 2007, og feilene ble utbedret i løpet av desember og januar.
7. februar 2008 – Oppskytning
Tankingen av den eksterne drivstofftanken begynte klokken 11:26 norsk tid. Sensorene som var årsaken til de tidligere utsettelsene fungerte denne gangen som de skulle, og bakkemannskapet fikk klarsignal til å fortsette forberedelsene. Det var knyttet en viss usikkerhet til værforholdene tidlig på dagen, men Atlantis kunne skytes opp som planlagt klokken 20:45 norsk tid.
8. februar 2008 – Andre dag
Mannskapet brukte første del av dagen på å klargjøre romfergen for dokking med romstasjonen, blant annet ved å korrigere banen med rakettmotorene. Senterlinjekameraet, som er et viktig verktøy de siste meterne før sammenkoblingen finner sted, ble også installert.
Store deler av dagen ble brukt til å inspisere varmeskjoldet på romfergen ved hjelp av robotarmen Canadarm1 og sensorsystemet «Orbiter Boom Sensor System» (OBSS). OBSS er en 15 meter lang bom utstyrt med en avansert 3D-scanner og annet kamerautstyr som blir brukt til å avdekke eventuelle skader på varmebeskyttelsen. De innsamlede dataene blir så sendt ned til romfartssenteret for nærmere analyse.
9. februar 2008 – Tredje dag
Atlantis dokket med Den internasjonale romstasjonen klokken 18:17 norsk tid, og mannskapet gikk ombord klokken 19:40. Atlantis er den første romfergen som har dokket til PMA-2 på modulen Harmony (Node 2). PMA-2 ble flyttet fra Destiny til Harmony den 20. november 2007.
NASA utsatte den første romvandringen til 11. februar, og utvidet STS-122 med 24 timer.